als_Latn dik_Latn sag_Latn
Nevila Omeri, vajza e rritur në fshatin "SOS" që fitoi "Big Brother 7", përveç disponimit tashmë të 100 milionëve, edhe pse vetëm 20 vjeç, riktheu në vëmendje të publikut vlerën e virgjërisë te vajzat. Ajo deklaroi në ekran gjatë programit "Fan's Club" se deri tani s'kishte pasur asnjë marrëdhënie intime në jetën e saj. E rritur me mungesën e familjes, në këtë intervistë ajo pohon se virgjërinë do ia falë vetëm atij djali me të cilin do të ndërtojë jetën, ndërsa dëshmon përjetimet e një vajze tashmë të pasur.
Pas fitores së "Big Brother" tashmë konsiderohesh "vajza 100 milionëshe". Fakti që zotëron këtë shumë parash të ka dehur, apo të ka bërë më të kthjellët për jetën?
Normalisht që nuk më ka dehur ky realitet i dëshiruar nga shumë të tjerë, por më ka vënë në mendime për mënyrën më të mirë se si duhet t'i shpenzoj ato. Kam filluar që tani të kërkoj për shtëpi dhe jam duke shqyrtuar rastet më të përshtatshme për mua. Ky është një vendim i rëndësishëm për jetesën time tani e tutje, pasi kështu unë nis një rrugëtim të ri.
Bëri përshtypje deklarata jote në publik se ti je ende e virgjër, pra nuk ke pasur asnjë marrëdhënie intime deri tani. Është ende kjo një vlerë në kohët që jetojmë?
Natyrisht që po, është një vlerë. Unë personalisht virgjërinë e ruaj si diçka të shtrenjtë dhe të shenjtë për veten time. Ajo s'mund t'i dhurohet kujtdo. Do të vazhdoj ta ruaj këtë aset personal deri sa të gjej njeriun e duhur, me të cilin do të krijoj familjen time.
(Intervistën e plotë e lexoni në numrin e sotëm të suplementit Panorama Plus)
als_Latn als_Latn als_Latn als_Latn als_Latn als_Latn